_:n0736b826cb44477aa6e4e783ae914deexb0
<http://schema.org/articleBody>
"ΟΡΛΑΝΤΟ ΜΑΤΖΙΚ - ΜΙΛΓΟΥΟΚΙ ΜΠΑΚΣ (01:00)\r\nΑπό δύο συνεχόμενες ήττες έρχονται οι Magic, καθώς δεν τα κατάφεραν κόντρα στους Hawks, σε παιχνίδι που διεξήχθη στο Mexico City, και ηττήθηκαν με 120-119. Σκληροτράχηλη και ταλαντούχα ομάδα πάντως οι γηπεδούχοι, είναι υπολογίσιμο μέγεθος φέτος, ειδικά στην έδρα τους. Στο 4-4 το συνολικό ρεκόρ της ομάδας του Jamahl Mosley, που έχει κερδίσει δύο από τα τρία ματς που έχει δώσει μέχρι τώρα στο Orlando και βρίσκεται στην 7η θέση της Ανατολής. Σταθερά εκτός μάχης ο τραυματίας Wendell Carter, αμφίβολος για ακόμα ένα ματς ο Gary Harris.\r\n\r\n\r\n\r\nΣυνεχίζουν να προβληματίζουν οι Bucks, που σε ένα ματς που δεν είχαν πάντως τον Damian Lillard, ηττήθηκαν στην Indianapolis από τους Pacers με 126-124. Πήγε έτσι στράφι η εκπληκτική εμφάνιση του Γιάννη Αντετοκούνμπο, που τελείωσε το ματς με 54 πόντους και 12 ριμπάουντ, σουτάροντας με εκπληκτικά ποσοστά, έχοντας 19/25 εντός πεδιάς και 16/18 βολές. Δύσκολο και απόψε το ματς για τους φιλοξενούμενους, που δεν έχουν βρει ακόμα ρυθμό και χημεία και χρειάζονται χρόνο. Στο 5-3 το συνολικό ρεκόρ της ομάδας του Adrian Griffin, που βρίσκεται στην 5η θέση της Ανατολής, μετρώντας παράλληλα μία νίκη σε τρία φετινά παιχνίδια μακριά από το Milwaukee. Αμφίβολος ξανά ο Lillard, που ταλαιπωρείται από ενοχλήσεις στη γάμπα.\r\n\r\nΑκόμα μια δύσκολη εκτός έδρας αποστολή για τους Bucks, που ακόμα δεν πατάνε ιδιαίτερα καλά, ενώ ο Lillard είναι και απόψε αμφίβολος. Ακόμα κι έτσι, το ματς ξεκινά από το διπλό, ένα διπλό ωστόσο που δεν μας ικανοποιεί ιδιαίτερα σε αποδοσεις του 1.60. Πάμε παρακάτω.\r\nΜΠΟΣΤΟΝ ΣΕΛΤΙΚΣ - ΤΟΡΟΝΤΟ ΡΑΠΤΟΡΣ (02:00)\r\nΕπέστρεψαν στις νίκες μετά από δύο συνεχόμενες ήττες οι Celtics, που επικράτησαν χτες βράδυ στη Βοστώνη των Nets με 121-107. Στο 6-2 το συνολικό ρεκόρ των γηπεδούχων, που παραμένουν στη 2η θέση της Ανατολής και είναι μέχρι τώρα αήττητοι στην έδρα τους, έχοντας κερδίσει και τα 3 ματς που έχουν δώσει φέτος στη Βοστώνη. Θα είναι λογικά διαθέσιμος απόψε ο Al Horford, που δεν αγωνίστηκε χτες κόντρα στους Nets για λόγους διαχείρισης, σταθερά εκτός μάχης ο τραυματίας Neemias Queta.\r\n\r\nΣε καλό φεγγάρι οι Raptors, έρχονται από σπουδαίο διπλό στο Dallas, εκεί όπου επικράτησαν των Mavericks με 127-116. Τρεις νίκες στα τέσσερα τελευταία της παιχνίδια μετρά η ομάδα του Darko Rajakovic, που έχει προφανώς πάρα πολύ δύσκολη αποστολή απόψε στη Βοστώνη, απέναντι στους ισχυρούς Celtics. Στο 4-4 το συνολικό ρεκόρ των φιλοξενούμενων, που βρίσκονται αυτή τη στιγμή στην 8η θέση της Ανατολής, μετρώντας μέχρι τώρα δύο νίκες σε τέσσερα φετινά παιχνίδια μακριά από το Toronto. Αμφίβολος και πάλι ο Precious Achiuwa, λόγω του τραυματισμού στους προσαγωγούς που τον ταλαιπωρεί.\r\n\r\nΠάρα πολύ επικίνδυνοι οι Raptors, το απέδειξαν και στο Dallas, ωστόσο οι γηπεδούχοι είναι μια δυνατή και έμπειρη ομάδα, έχουν στόχο την κορυφή της Ανατολής και μέχρι στιγμής είναι πολύ αξιόπιστοι στην έδρα τους. Επιλογή μας ο άσος των Celtics με 3 τουλάχιστον πόντους διαφορά, μαζί με το Over 209,5, σε απόδοση 1.87 στη Stoiximan.  \r\nΑΤΛΑΝΤΑ ΧΟΚΣ - ΜΑΙΑΜΙ ΧΙΤ (02:30)\r\nΕπέστρεψαν άμεσα στις νίκες οι Hawks, μετά την ήττα τους από τους Thunder στην Oklahoma City, αφού επικράτησαν στο Mexico City των Magic με 120-119, χάρη σε ένα μεγάλο σουτ του Dejounte Murray στο φινάλε. Σε καλή κατάσταση οι γηπεδούχοι, βρίσκονται στην 4η θέση της Ανατολής με συνολικό ρεκόρ 5-3, και εμφανίζονται ως τώρα δυνατοί στην έδρα τους, έχοντας κερδίσει δύο από τα τρία φετινά ματς που έχουν δώσει στην Atlanta. Χωρίς σημαντικά προβλήματα στο αποψινό ματς οι Hawks, όλοι οι παίκτες που έχουν ρόλο στο rotation αναμένεται να είναι κανονικά στη διάθεση του Quin Snyder.\r\n\r\n\r\n\r\nΠροσπαθούν να ανεβάσουν στροφές οι Heat, που πέρασαν νικηφόρα από το Memphis, επικρατώντας των Grizzlies με 108-102. Τρίτη συνεχόμενη νίκη για την ομάδα του Erik Spoelstra, που βρίσκεται αυτή τη στιγμή στην 9η θέση της Ανατολής με συνολικό ρεκόρ 4-4, μετρώντας μία μόλις νίκη σε τέσσερα φετινά παιχνίδια μακριά από το Miami. Θα είναι λογικά διαθέσιμος και απόψε ο Jimmy Butler, μεγάλο πλήγμα ασφαλώς για τους φιλοξενούμενους ο τραυματισμός του Tyler Herro, που υπέστη διάστρεμμα και θα απουσιάσει για τουλάχιστον δύο εβδομάδες. Σταθερά εκτός μάχης και ο Caleb Martin.\r\n\r\nΈχουν θεωρητικά τον πρώτο λόγο οι γηπεδούχοι, που παρουσιάζουν αρκετά καλό πρόσωπο ως τώρα. Πολύ επικίνδυνοι προφανώς οι έμπειροι Heat, έχουν ωστόσο να διαχειριστούν την σημαντικότατη απουσία του Herro. Προβάδισμα στον άσο, που θα τον θέλαμε πάντως λιγάκι ψηλότερα από το 1.55 που προσφέρεται.\r\nΓΚΟΛΝΤΕΝ ΣΤ. ΓΟΥΟΡΙΟΡΣ - ΚΛΙΒΕΛΑΝΤ ΚΑΒΑΛΙΕΡΣ (03:30)\r\nΔεύτερη φετινή αναμέτρηση μεταξύ των δύο ομάδων, με τους Warriors να γνωρίζουν την ήττα πριν 5 μέρες στο Cleveland με 115-104. Στο 6-3 το συνολικό ρεκόρ των γηπεδούχων, που βρίσκονται αυτή τη στιγμή στην 4η θέση της Δύσης, μετρώντας μία νίκη σε δύο μόλις φετινά ματς που έχουν δώσει στην έδρα τους. Προβλήματα για τους Warriors δεν υπάρχουν, και εκτός απροόπτου η ομάδα του Steve Kerr αναμένεται να παραταχθεί απόψε πάνοπλη απέναντι στους Cavaliers.\r\n\r\nΣυνεχίζουν να είναι ασταθείς οι Cavaliers, που έρχονται από ήττα στην Oklahoma City από τους Thunder με 128-120. Δεν έχει κάνει ιδιαίτερα καλό ξεκίνημα στη σεζόν η ομάδα του JB Bickerstaff, που ταλαιπωρήθηκε πάντως αρκετά από τραυματισμούς και απουσίες βασικών παικτών της. Στο 3-5 το συνολικό ρεκόρ των φιλοξενούμενων, που βρίσκονται αυτή τη στιγμή χαμηλά, μόλις στη 12η θέση της Ανατολής, μετρώντας παράλληλα δύο νίκες σε τέσσερα φετινά ματς μακριά από το Cleveland. Σταθερά εκτός μάχης ο τραυματίας Isaac Okoro.\r\n\r\nΈχουν την ευκαιρία για μια άτυπη ρεβάνς για την ήττα τους πριν λίγες μέρες στο Cleveland οι Warriors. Οι γηπεδούχοι χρειάζονται το ματς για να παραμείνουν σε επαφή με την κορυφή της Δύσης, την ώρα βέβαια που και οι φιλοξενούμενοι έχουν μεγάλη ανάγκη βαθμολογικά, ώστε να μη χάσουν κι άλλο έδαφος στη μάχη της Ανατολής. Θα πάμε με την έδρα, επιλογή μας ο άσος των Warriors μαζί με το Over 206,5, σε απόδοση 1.89 στη Stoiximan. \r\n\r\n"
<https://www.bethome.gr/prognwstika-nba-provadisma-gia-celtics-kai-warriors/>